b'\n_START_ARTICLE_\nPavasaris\n_START_PARAGRAPH_\nPavasaris\xc2\xa0\xe2\x80\x93 vienas i\xc5\xa1 keturi\xc5\xb3 met\xc5\xb3 laik\xc5\xb3 vidutinio klimato zonose. Pavasar\xc4\xaf pra\xc5\xbeysta dauguma augal\xc5\xb3, sugr\xc4\xaf\xc5\xbeta migruojantys pauk\xc5\xa1\xc4\x8diai._NEWLINE_Pavasario pavadinimas siejamas su paskesnio met\xc5\xb3 laiko \xe2\x80\x9evasaros\xe2\x80\x9c pavadinimu, prie kurio pridedamas prie\xc5\xa1d\xc4\x97lis pa-, rei\xc5\xa1kiantis buvim\xc4\x85 \xc5\xa1alia._NEWLINE_Astronomi\xc5\xa1kai pavasaris prasideda pavasario lygiadieniu (apie kovo 20 d. \xc5\xa0iaur\xc4\x97s pusrutulyje ir rugs\xc4\x97jo 23 d. Piet\xc5\xb3 pusrutulyje). Meteorologiniu po\xc5\xbei\xc5\xabriu, \xc5\xa0iaur\xc4\x97s pusrutulyje pavasariu laikomi kovo, baland\xc5\xbeio ir gegu\xc5\xbe\xc4\x97s m\xc4\x97nesiai, o Piet\xc5\xb3 pusrutulyje\xc2\xa0\xe2\x80\x93 rugs\xc4\x97jis, spalis ir lapkritis. Bet airi\xc5\xa1kame kalendoriuje pavasariu laikomi vasaris, kovas ir balandis.'